**Súťaž o najkrajší chotár 2019**

Poľnohospodárstvo nie je len o číslach… produkcia, úroda, úžitkovosť, finančná efektivita... skôr naopak! Poľnohospodárstvo musí mať človek v srdci.

Ak okoloidúci vidí, že zvieratá sú zdravé, čisté a spokojné, dvor uprataný, okraje polí bez burinovej húštiny a ľudia robia svoju prácu s láskou a starostlivo, je to znak dobrého hospodára. Ak navyše využíva moderné prístupy, ale dokáže zachovať regionálne chute a tradície, je to bod k dobru.

**A práve takíto dobrí hospodári v našej krajine nás zaujímajú!**

Pretože si zaslúžia nielen pochvalu, ale najmä našu vďaku a ocenenie ich tvrdej práce, fantázie a lásky, ktorú dávajú do svojej práce – svojho poslania.

Táto súťaž, ktorú organizuje Klub poľnohospodárskych novinárov (KPN) pod záštitou Ministerstva pôdohospodárstva a rozvoja vidieka SR a v partnerstve so Slovenskou poľnohospodárskou a potravinárskou komorou, bude verejne vyhodnotená v rámci gala večera súťaže TOP AGRO v druhej polovici októbra 2019 a víťazi v každej kategórii získajú aj vecné ocenenie. V roku 2018 si palmu víťazstva odniesli Gazdovský dvor Branovo, Gazdovstvo Uhliská a Farma Veles Háj.

**Do súťaže sa môžu zapojiť fyzické a právnické osoby podnikajúce v poľnohospodárskej prvovýrobe na území Slovenskej republiky. Ako postupovať?**

-          Vyplňte a zašlite ***prihlášku*** podľa inštrukcií ***čo najskôr***. Nájdete ju na stiahnutie na internetových stránkach polnoinfo.sk a topagro.sk.

-          Súťaží sa v dvoch kategóriách – ***malé farmy*** (do 500 ha) a ***veľké farmy*** (nad 500 ha). Závisí to od výmery, ktorú obhospodarujete.

-          Organizátori Vám e-mailom oznámia, resp. dohodnú termín návštevy na vašej farme. Prehliadka  podnikov bude v júni -  júli 2019.

-          Chotáre bude hodnotiť odborná komisia zložená z praktických zástupcov štátnych, mimovládnych a odborných poľnohospodárskych inštitúcií. Najviac v počte 8 ľudí (dve autá).

-          Najlepšie bude ak  svoju farmu ukážete a predstavíte osobne, prípadne určíte zodpovedného zástupcu, ktorý môže venovať návšteve hodnotiacej komisie 2 - 3 hodiny počas dňa. ***Ak sa rátate medzi dobrých hospodárov, a máte čo ukázať, čím sa pochváliť, chcete sa zviditeľniť, neváhajte a prihláste sa do 19.ročníka súťaže „O najkrajší chotár roka 2019“ čo najskôr!***

**Kontakt: Soňa Ludvighová,** **sona.ludvighova@gmail.com****, 0911/633 944.**

**Vidiecky parlament na Slovensku je členom hodnotiacej komisie súťaže o najkrajší chotár.**

Prihláška aj s krátkym popisom : <http://www.topagro.sk/index.php/najkrajsi-chotar>